ລັດຖະສະພາ ສຫລ ຈະ​ຮັບ​ຜ່ານ ​ແຜນການ​​ໃຫ້​ ຄວາມ​ຊ່ວຍ​ເຫລືອ​ ແກ່​ຢູ​ເຄຣນ ໃນ​ໄວໆນີ້ (ວີດີໂອ)
ຄາດ​ວ່າ ຮ່າງ​ກົດໝາຍດັ່ງກ່າວ ​ຈະ​ຖືກ​ສົ່ງ​ໄປຍັງ ທຳນຽບຂາວ ເພື່ອ​ໃຫ້ ປະທານາທິບໍດີ ໂອບາມາ ​ເຊັນ​ອະນຸ ມັດ ໃນ​ວັນ​ອັງ​ຄານ​ມື້​ອື່ນນີ້.
ໃນຂະນະທີ່ຄວາມພະຍາຍາມທາງດ້ານການທູດ ດຳເນີນ ຕໍ່ໄປ ໃນຄວາມຫັວງ ທີ່ຈະຢຸດຢັ້ງວິກິດການໃນຢູເຄຣນ ນັ້ນ ກໍຄາດວ່າ ລັດຖະສະພາສະຫະລັດ ຈະເສດສິ້ນການ ຮັບຜ່ານ ແຜນການໃຫ້ຄວາມຊ່ວຍເຫລືອ ແກ່ຢູເຄຣນ ແລະລົງໂທດ ຣັດເຊຍ ທີ່ໄດ້ເຂົ້າຄອບຄອງເອົາ Crimea ນັກຂ່າວ VOA Michael Bowman ລາຍງານວ່າ ຄາດ ວ່າຮ່າງກົດໝາຍດັ່ງກ່າວ ຈະຖືກສົ່ງໄປຍັງ ທຳນຽບຂາວ ເພື່ອໃຫ້ ປະທານາທິບໍດີ Barack Obama ເຊັນອະນຸ ມັດ ໃນວັນອັງຄານມື້ອື່ນນີ້ ໃນຂະນະທີ່ ຣັດເຊຍລະດົມກຳລັງຢ່າງຫລວງຫລາຍ ຢູ່ຕາມ ຊາຍແດນພາກໃຕ້ ແລະພາກຕາເວັນອອກ ຂອງຢູເຄຣນນັ້ນ ສະພາຕຳສະຫະລັດ ກໍຕຽມທີ່ຈະໃຫ້ ການຮັບຮອງຂັ້ນສຸດທ້າຍ ຕໍ່ການຄ້ຳປະກັນເງິນຢືມ 1 ພັນລ້ານໂດລາ ໃຫ້ແກ່ ຢູເຄຣນ ແລະການລົງໂທດທາງເສດຖະກິດ ຕໍ່ບັນດາເຈົ້າໜ້າທີ່ຣັດເຊຍ ປະທານສະພາຕໍ່າ ທ່ານ John Boehner ກ່າວວ່າ : ທາງຝ່າຍຣັດເຊຍນັ້ນ ທັງໄດ້ປະນາມ ແລະຖືເບົາ ຄວາມສຳຄັນຂອງການລົງໂທດຈາກນາໆຊາດ ໃນຂະນະທີ່ສືບຕໍ່ດຳເນີນໄປຕາມເສັ້ນທາງການທູດ ເພື່ອລະງັບວິກິດການ ນັ້ນ ລັດຖະບານ Obama ກ່າວວ່າ ມົສກູຈະຕ້ອງຈ່າຍຄ່າເສຍຫາຍ ສຳລັບການກະທຳ ຂອງຕົນ ປະທານາທິບໍດີ Barack Obama ກ່າວວ່າ: ແຕ່ວ່າ ຣັດເຊຍໄດ້ປະຕິເສດ ຄຳຮຽກຮ້ອງໃຫ້ສົ່ງ Crimea ຄືນໃຫ້ຢູເຄຣນນັ້ນ ເອກອັກຄະລັດຖະທູດຣັດເຊຍ ປະຈຳ ວໍຊິງຕັນ ທ່ານ Sergey Kislyak ກ່າວວ່າ : “Crimea ເປັນສ່ວນນຶ່ງຂອງ ສະຫະພັນທະລັດ ຣັດເຊຍ ”